Urmareste Modifică dimensiunea fontului: Play

Bucureşti, 22 apr /Agerpres/ - Preşedintele PSD, Liviu Dragnea, ar trebui să se retragă din funcţie, a declarat vineri preşedintele Klaus Iohannis, în opinia căruia, ''pentru sănătatea sistemului politic românesc'', nu este în regulă ca un mare partid să fie condus de un lider condamnat prin sentinţă definitivă.



"Liviu Dragnea ar trebui să se retragă. Pentru sănătatea sistemului politic românesc, nu este în regulă ca un mare partid politic să fie condus de un lider condamnat penal prin sentinţă definitivă. I-am comunicat această opinie", a scris Iohannis pe pagina sa de Facebook.



Preşedintele PSD, Liviu Dragnea, a fost condamnat definitiv, vineri, de Înalta Curte de Casaţie şi Justiţie, la doi ani de închisoare cu suspendare, cu un termen de încercare de patru ani, în dosarul "Referendumul". AGERPRES/(AS - autor: Florentina Ştefănescu, editor: Georgiana Tănăsescu)